Resolució 511/2020, de 23 de setembre
Número d'expedient de la reclamació: 431/2020
Sentit de la resolució: Inadmissió parcial, estimació parcial i pèrdua parcial d'objecte
[1] El text original d'aquesta resolució, elaborat pel ponent, és en castellà.
Apartat 1: El pressupost d'inversions municipals encara no està tancat, a causa de l'estat d'alarma i la Covid19.
En funció de les necessitats i disponibilitats, l'IBE destina anualment recursos a la supressió de barreres arquitectòniques; a començaments del 2021 es podrà facilitar el llistat de les actuacions del 2020.
Apartat 2: Facilita el nombre de persones beneficiàries del 2019 i indica que a començaments del 2021 podrà facilitar el corresponent al 2020.
Apartat 3: Facilita les dades del 2019, si bé algunes estan orientades al curs escolar 2019-2020.
Les del 2020 es podran facilitar a començaments del 2021.
Apartat 4: No pot facilitar les dades demanades sobre grups d'edat perquè no s'especifiquen els anys objecte de la sol·licitud i el número i grups d'edat varien tots els anys.
Apartat 5: Facilita una resposta aproximada, perquè algunes de les accions no són exclusives per a un grup d'edat determinat.
Apartat 6: Indica el nom de l'empresa que deixa el servei de formació i el cost aproximat de cada curs.
Apartat 7: No hi ha un grup com a tal del programa.
Hi ha dos espais de participació (comissió assessora i comissió) i hauria d'especificar de quin d'aquests grups vol les actes.
Apartat 8: Demana de saber a quina reunió es refereix.
Apartat 1: L'Ajuntament ja hauria de conèixer el pressupost concret d'inversió per a supressió de barreres arquitectòniques el 2020.
Apartat 2: L'IBE podria oferir la dada dels usuaris mensuals del 2020.
Apartat 3: Considera que està implícit a la sol·licitud que es refereix al 2019 i 2020 i acusa l'IBE de falta de col·laboració.
Apartat 4: Considera que està implícit a la sol·licitud que es refereix al 2019 i 2020 i demana a la GAIP que així ho requereixi a l'IBE.
Apartat 6: Insisteix a voler saber el nom del responsable d'informació i la quantia de la seva retribució i a més el nom dels altres responsables de l'empresa.
Apartat 7: Considera que si demana les actes del grup Esport Inclou i aquest projecte té dues comissions, se li han de facilitar les actes d'ambdues.
Apartat 8: Que li donin la informació sol·licitades de les últimes reunions de totes les comissions que hi hagi a Esport Inclou.
Apartat 1: Reitera que no pot aportar més informació perquè el pressupost d'inversions de l'IBE encara no està tancat.
Apartat 2: Indica que l'IBE ja va facilitar en el seu moment les dades sol·licitades corresponents al 2019, que les del 2020 no estaran disponibles fins a principis del 2021 i que el desglossament mensual sol·licitat per la Reclamació no pot ser facilitat perquè el sistema actual d'informació no està automatitzat i les dades es recullen només amb referència anual.
Apartat 4: Indica que s'ha enviat per correu certificat la informació sol·licitada per aquest apartat, si bé l'Ajuntament encara no disposa de l'evidència de la notificació.
Apartat 6: Indica que en el seu moment l'Ajuntament ja va facilitar a la persona reclamant la informació sol·licitada i que aquesta sol·licita en la via de reclamació informació no demanada per la sol·licitud d'informació pública.
Apartat 7: Assenyala que s'ha enviat per correu certificat la informació relativa al 2019, si bé no es pot acreditar encara la recepció de la notificació.
L'Ajuntament no disposa d'actes del 2020, ja que la corresponent a l'única sessió celebrada encara no ha estat aprovada.
Apartat 8: Indica que quan se celebri la pròxima sessió, sigui aprovada l'acta de l'anterior i es faciliti còpia d'ella a la persona reclamant, ella mateixa podrà veure els assistents i la data de celebració.
Partint de les respostes que s'acaba d'indicar, l'Ajuntament demana a la GAIP la desestimació de la Reclamació en relació amb els apartats 1, 2, 6 i 8 i el seu arxiu en relació amb els apartats 4 i 7.
L'article 29 RGAIP desenvolupa aquest precepte i concreta que també poden ser objecte de reclamació davant la GAIP les comunicacions que substitueixen les resolucions.
L'article 2.c LTAIPBG defineix el dret d'accés a la informació pública com "el dret subjectiu que es reconeix a les persones per a sol·licitar i obtenir la informació pública, en els termes i les condicions regulats per aquesta llei."
A més, els límits legals al dret d'accés a la informació pública no són d'aplicació automàtica i absoluta (l'encapçalament de l'article 21 LTAIPBG es refereix expressament a què els límits enumerats per aquest precepte "poden" dur a la denegació de l'accés sol·licitat), de manera que l'article 22 de la mateixa Llei requereix que siguin aplicats d'acord amb criteris de proporcionalitat i temporalitat: "1.
D'altra banda, per les característiques de la informació sol·licitada, no és plausible que s'hi presentin límits legals que puguin justificar la seva denegació, límits que en tot cas no han estat invocats.
En conseqüència, i en aplicació dels articles 18.1 i 20.1 LTAIPBG, és precís concloure que la persona reclamant té dret a ella.
Per tant, el que ha de determinar aquesta Resolució no és el dret de la persona reclamant a la informació sol·licitada, sinó fins a quin punt aquesta informació existeix o no i si li ha estat o ha de ser-li facilitada.
Aquesta valoració, amb les consegüents conclusions, es duu a terme seguidament de forma separada en relació amb cada un dels 8 apartats de la sol·licitud d'informació pública de què deriva la Reclamació:
"Pressupost de l'IBE (Institut Barcelona Esports) en l'apartat de supressió de barreres arquitectòniques i accessibilitat dels CEM (Centres Esportius Municipals) i de la resta d'instal·lacions el 2020".
La resposta municipal, reiterada per l'informe aportat per l'Ajuntament a aquest procediment, és que a causa de la Covid19 i a altres circumstàncies, l'IBE encara no ha tancat el seu pressupost d'inversions per a aquest any, cosa que la persona reclamant qüestiona indicant que l'esmentat organisme municipal ja hauria de conèixer aquesta dada.
El cas és, tanmateix, que l'IBE és clar i rotund a l'hora d'indicar la inexistència de la informació sol·licitada, per més que siguin d'altres les presumpcions de la persona reclamant.
Per tant, la informació facilitada sobre la inexistència de la informació sol·licitada suposa la satisfacció de la sol·licitud d'informació pública de què deriva la Reclamació, pel que fa a aquest primer apartat, i la consegüent inadmissibilitat de la Reclamació respecte al mateix, per falta d'objecte, ja que es reclama en relació amb una informació que ja ha estat facilitada.
"Nombre de persones usuàries del programa auxiliar de vestidor en els anys 2019 i 2020 i relació dels CEM en els quals es desenvolupa".
La resposta municipal indicada per l'antecedent 3 facilita la informació sol·licitada existent a la persona reclamant: les dades sol·licitades relatives al 2019 i la indicació que no es poden facilitar les del 2020 fins a principis de 2021, una vegada tancat l'exercici.
Aquesta resposta dona satisfacció objectiva a la sol·licitud d'informació de què deriva la Reclamació, perquè facilita la informació sol·licitada existent en poder de l'Administració i justifica raonablement que no pugui donar la resta, ja que no existeix.
Davant d'aquesta resposta, la Reclamació de la persona reclamant, en relació amb aquest apartat, demanant que es faciliti la informació del 2020 desglossada mensualment, és inadmissible, perquè és incongruent amb la sol·licitud d'informació de la qual deriva (que en cap moment no ha demanat cap desglossament mensual, i en la via de reclamació no pot pretendre's informació no sol·licitada prèviament a l'Administració que la posseeixi en el seu poder) i perquè l'Administració reclamada ja va indicar en la seva resposta que no disposa de la informació del 2020, cosa que reitera al seu informe.
Per tant, s'ha d'inadmetre la Reclamació en relació amb les pretensions formulades per aquest segon apartat.
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst pels articles 48 i següents RGAIP i per l'apartat 30 del seu Manual de reclamació, podent adoptar les mesures que s'hi preveuen en cas d'incompliment.
L'article 43 LTAIPBG estableix que si l'Administració incompleix el termini fixat pels acords de mediació o per les resolucions de la GAIP per lliurar la informació reclamada, les persones interessades ho poden comunicar a la Comissió perquè aquesta en requereixi el seu compliment; la desatenció d'aquest requeriment, vista la remissió expressa feta a aquest precepte per l'article 77.2.b LTAIPBG, s'ha de qualificar d'infracció molt greu en relació amb el dret d'accés a la informació pública (que pot ser sancionada d'acord amb els articles 81 i 82 LTAIPBG).
Si l'Administració obligada no lliura la informació dins del termini establert per aquesta Resolució, la persona reclamant pot posar-ho en coneixement de la GAIP, preferentment per correu electrònic adreçat a [EMAIL], per tal que la Comissió en requereixi el seu compliment.
Tot això sense perjudici que la persona reclamant pugui, considerant que aquesta Resolució és un acte administratiu declaratiu de drets que vincula l'Administració, requerir-ne la seva execució davant dels Tribunals, a l'empara de l'article 29.1 de la Llei 29/1998, de 13 de juliol, reguladora de la jurisdicció contenciosa administrativa.
Contra aquesta resolució, que posa fi a la via administrativa, es pot interposar recurs contenciós administratiu davant del Tribunal Superior de Justícia de Catalunya en un termini de dos mesos a comptar de l'endemà de la notificació de la resolució, d'acord amb la Llei 29/1998, de 13 de juliol, reguladora de la jurisdicció contenciosa administrativa.